  Виталий Пронин Толло нуналысен Пенсиосъя фондлэн Удмуртиысь ёзэз «пӧсь телефонзэ» усьтӥз, угось та нуналъёсы туж трос вазиськонъёс луизы 2 но тросгес нылпи вордэм анайёслэсь. Кинлэн тодэмез потэ перерасчёт сярысь (кин со пайдаё луоз, нош кинлы - уз), быгатэ жингыртыны (3412) 400-123 номеръя.2015-тӥ арысен ужа страховой пенсиос сярысь закон. Отын верамын, страховой стаже «нестраховой» вакытъёс но ватсасько шуыса. Нош «нестраховой» вакытэ анайлэн (атайлэн) нуныен пукем дырыз но шеде. Куке анай (атай) огвакытэ пиналэныз но пукиз, ужаз но, стаже со пӧлысь огез вакыт гинэ пыртӥське. Но вераны кулэ: ужам дырды интые нылпиен пукем дырдэс лыдэ басьтӥзы ке, ужам аръёстэс огъя стажысьтыды но кулэстозы. Соин ик перерасчёт ваньмызлы умой ӧвӧл.Пусйыны кулэ: кин пенсие 2015-тӥ арысен потӥз, солы пенсиезлэсь быдӟалазэ выль законъя лыдъязы ни, соин соослы перерасчёт пумысен Пенсиосъя фондэ вазиськоно ӧвӧл.Кинлэн тодэмез потэ перерасчёт сярысь (кин со пайдаё луоз, нош кинлы - уз), быгатэ жингыртыны (3412) 400-123 номеръя. Пенсиосъя фондысь специалистъёс юанъёслы валэктозы ужан нуналъёсы 9 часысен 16 часозь, нуназеян вис - 12:30 часысен 13:30 часозь.Елена Рябина Туспуктӥз А. Горбунов Теги: арлыдоос пенсия  